 Akizungumza na gazeti hili jana, Mkurugenzi wa Ufundi wa Chama cha Mchezo wa Wavu Mkoa wa Dar es Salaam (Dareva), Nasoro Sharifu alisema siku hiyo kutakuwa na michezo minne ya ufunguzi kwa timu za wanaume tu na itachezwa kwenye viwanja vya CDS Park na Uwanja wa Ndani wa Taifa.“Ufunguzi utafanyika saa tatu asubuhi uwanja wa Ndani, na timu zote zinatakiwa kuhudhuria ufunguzi baadae timu zitaanza kucheza,” alisema Sharifu.Michezo mingine itakayochezwa siku hiyo ni kati ya Polisi Marine ambayo itaivaa CDS Park kwenye Uwanja wa Ndani na Kinyerezi KVC ambayo itacheza na Victory Sports Uwanja wa Ndani wa Taifa.Mchezo mwingine utakuwa kati ya IP Sports ambayo itacheza na JKT kwenye viwanja vya CDS Parks.Ligi hiyo inatarajiwa kuendelea Machi 11 ambapo michezo mitatu itachezwa siku hiyo kwa timu za wanaume tu.